Bilazi Shuhum. Bilazi Shuhum – Ummon Sultonligining Ibriy shahri yaqinidagi kichik qishloq. Hudud Mohniyas tumani yaqinida, Ibriyga boradigan yoʻlda joylashgan. Qishloqda bitta maktab va jomeʼ masjidi faoliyat yuritadi. Transporti. Bilazi Shuhum qishlogʻida avtobus qatnovi mavjud emas, u yerda faqatgina loy yoʻl boʻlib, ushbu yoʻl orqali mashinalar qishloqqa kirishlari mumkin. Demografiyasi. Bilazi Shuhum qishlogʻida yashovchi aholining aksariyat qismi badaviy millatiga mansub Ummon arablaridir. Shuningdek, Hindiston, Pokiston, Shri Lanka va Misrdan tashrif buyurgan oz sonli ishchilar ham bor. Aholining umumiy soni 300 nafardan oshmaydi. Geografiyasi. Ummonning boshqa qismlaridan farqli oʻlaroq, bu qishloq juda yam-yashil hudud hisoblanadi, chunki bu yerda "vadis" deb nomlanuvchi kichik togʻ oqimlari mavjud. Togʻdan oqib keluvchi buloqlar hududda bugʻdoy yetishtirish imkonini beradi. Bilazi Shuhum qishlogʻida, shuningdek, xurmo fermalari ham keng tarqalgan. Maʼmuriyati. Bilazi Shuhum Ibriy viloyati hokimiyati tomonidan boshqariladi. Qishloqni mahalliy masalalarda keng vakolatlarga ega boʻlgan "Shayx" boshqaradi"." Taʼlimi. Qishloqda "Zeyd bin Kasob" oʻrta maktabi faoliyat yuritadi. Oliy taʼlimda oʻqish uchun talabalar Mohniyas tumaniga boradilar.